Publication: Magyar Közlöny
Issue: MK-2004-40 (Year: 2004, Number: 40)
Era: 2004-2010
Section: A betegszállításról szóló 19/1998. (VI. 3.) NM rendelet
Paragraph Index: 26

A betegszállításról szóló 19/1998. (VI. 3.) NM rendelet (a továbbiakban: R.) 2. §-a a következõ h) ponttal egészül ki: [2. § E rendelet alkalmazásában] „h) betegszállító gépjármû: Az 5. számú melléklet szerinti, a betegszállító tevékenységre utaló, sorszámozott emblémával (a továbbiakban: embléma) ellátott, az 1. számú melléklet II/B. pontjában meghatározott gépjármû, mely betegszállítási tevékenységet végez. A betegszállító gépjármûvel esik egy tekintet alá a közúti közlekedés szempontjából a megkülönböztetõ jelzéssel felszerelt mentõjármû, amennyiben az 5. számú melléklet szerinti emblémával van ellátva, és betegszállítási feladatot lát el.”

Source: https://magyarkozlony.hu/hivatalos-lapok/4a91a045724b454756643a521b506487e270abf8/dokumentumok/f655c8112c7dd7426b1d3659862f37907ca788a9/letoltes